ORDE do 24 de marzo de 2006 pola que se regula a oferta de prazas xuvenís dentro do programa Campaña Verán-2006 e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 04/04/2006

A Vicepresidencia da Igualdade e do Benestar, a través da Dirección Xeral de Xuventude e Soli
dariedade, leva a cabo a promoción e organización de actividades de animación sociocultural destinadas á mocidade no ámbito do ocio e o tempo libre.
Asumidas as competencias neste eido polo Decreto 146/1982, do 1 de decembro, e consciente esta vicepresidencia da importancia que ten facilitar can
les polos que a mocidade poida participar neste tipo de actividades, é polo que este ano, ao igual que en anos anteriores, se convoca a Campaña Verán-2006.
A oferta da Campaña Verán-2006 comprende, ademais daquelas que se desenvolven na comunidade autónoma galega, actividades de ámbito nacional, que teñen lugar noutras comunidades autónomas de España.
A Vicepresidencia da Igualdade e do Benestar, a través da Dirección Xeral de Xuventude e Solidariedade, pretende desta forma atender a demanda individual, cada día máis crecente, de mozos e mozas no eido do ocio e o tempo libre.
Por todo isto,
DISPOÑO:
Artigo 1º.-Obxecto.
1. Co obxectivo de facilitarlle á mocidade a participación en actividades de tempo libre, a Vicepresidencia da Igualdade e do Benestar, a través da Dirección Xeral de Xuventude e Solidariedade, oferta un plan xeral de actividades que se detalla no anexo I desta orde.
As diferentes actividades que integran esta oferta xeral levaranse a cabo tanto en Galicia como nas comunidades autónomas de España, en diferentes quendas de entre unha semana e quince días de duración, durante os meses de xullo e agosto.
2. A información sobre a convocatoria desta campaña, así como de cada actividade e instalación xuvenil onde se desenvolverá, atoparase detallada na páxina web da Rede de Información Xuvenil (www.rix.org). Ademais, os interesados poden solicitar folletos informativos da convocatoria na Dirección Xeral de Xuventude e Solidariedade, nos servizos e oficinas locais de Xuventude das delegacións provinciais da Vicepresidencia da Igualdade e do Benestar, nas oficinas e puntos de Información Xuvenil da Rede Galega de Información e Documentación Xuvenil, no Centro Coordinador de Información e Documentación Xuvenil, nas oficinas de información administrativa e atención ao cidadán e no Teléfono Xove (902 15 25 35).
Artigo 2º.-Servizos ofertados.
1. A participación na oferta da Campaña Verán-2006 realizarase a través de inscrición individual ou dobre. Os participantes disporán dos seguintes servizos:
a) Un programa de actividades de carácter sociocultural, recreativo, formativo e convivencial, que posibilite a participación do mozo/a.
b) Aloxamento en albergue xuvenil, residencia xuvenil ou campamento xuvenil.
c) Manutención en réxime de pensión completa.
d) O material necesario para a actividade.
e) Un equipo técnico de persoal especializado en animación sociocultural e actividades de tempo libre e actividades náuticas, se é o caso.
f) Atención sanitaria de primeiros auxilios e seguro de accidentes.
g) Nas actividades desenvolvidas noutras comunidades autónomas inclúese o transporte desde Santiago de Compostela ata o lugar de destino, así como o retorno ata Santiago de Compostela.
2. A incorporación aos campamentos e albergues de Galicia será por conta do interesado o día de inicio da quenda correspondente, entre as 16.00 e as 19.00 horas. Non se admitirá ningún participante despois deste límite.
Cabe destacar que nas actividades que se leven a cabo noutras comunidades autónomas será por conta do interesado o traslado desde o seu domicilio ata Santiago de Compostela, tanto o día de saída para a actividade como o día de chegada desta.
Artigo 3º.-Participantes.
1. Poden solicitar a súa participación nas actividades ofertadas nesta convocatoria os mozos e mozas con idades comprendidas nos tramos de idades que se especifican para cada actividade no anexo I.
2. En canto á marxe de idade mínima e máxima que se especifica para cada actividade, deberase manter desde o inicio ata a finalización do campamento.
3. O incumprimento destas normas dará lugar á non admisión da solicitude.
Artigo 4º.-Tipos de solicitude.
1. As solicitudes poden ser individuais ou dobres. Cabe destacar que no caso de solicitudes dobres, a renuncia dun dos participantes á praza obtida no sorteo, implicará tamén a renuncia á praza do outro participante.
A solicitude dobre só se poderá empregar para o suposto de solicitude de irmáns que vaian á mesma instalación e á mesma quenda. Estas solicitudes dobres teñen efecto durante o sorteo para a adxudicación da praza e para xerar as listas de espera, pero no momento das adxudicacións desde a lista de espera xa se teñen en conta como individuais.
2. Presentación de solicitudes.
A presentación da solicitude poderá facerse, a elección do solicitante, por vía escrita ou por vía telemática:
a) Vía escrita.
As solicitudes deberán formularse no impreso que se indica no anexo II desta orde, que poderán solicitar nos servizos que especifica o artigo 1.2º ou ben descargar e cubrir directamente desde a páxina web www.rix.org, para logo presentar a través de rexistro.
Esta solicitude e mais a documentación requirida dirixiranse ao director xeral de Xuventude e Solidariedade, e poderá presentarse no rexistro xeral da Vicepresidencia da Igualdade e do Benestar, nos rexistros das súas delegacións provinciais ou por calquera dos medios establecidos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común.
Non serán admitidas aquelas solicitudes presentadas vía fax.
b) Vía telemática:
A vía telemática establécese como un mecanismo de presentación nun único trámite para aqueles solicitantes que reúnan os seguintes requisitos:
-Os solicitantes deberán posuír un certificado dixital baixo a norma X.509.V3 expedido pola Fábrica Nacional de Moeda e Timbre, Real Casa da Moeda.
Poderá accederse a esta vía de presentación a través da aplicación informática establecida no enderezo da internet:
http://www.xunta.es/servizos
, onde se disporán os medios de axuda para a presentación de solicitudes.
Unha vez asinada co certificado dixital do solicitante a solicitude, procederase á transferencia telemática da dita documentación ao rexistro telemático da Xunta de Galicia creado polo Decreto 200/2003, do 20 de marzo.
3. Formalización da solicitude.
Os impresos de solicitude deben ser cubertos de acordo coas seguintes normas:
a) Cada mozo ou moza só poderá cubrir unha solicitude elixindo, por orde de prioridade, un máximo de cinco quendas ou actividades. (Cada quenda ou actividade vai identificada cun código no anexo I desta orde).
b) Os datos do solicitante deben ser os do mozo ou moza que opta a participar nas actividades. No caso de solicitude dobre deberán cubrirse os datos de ambos os dous irmáns.
c) As solicitudes deberanas asinar os pais/nais ou titores dos menores solicitantes.
d) Se o solicitante é galego non residente en Galicia, na súa solicitude debe figurar, para as comunicacións, un enderezo nesta comunidade autónoma.
e) A duplicidade dunha solicitude dará lugar á inadmisión de ambas, quedando o solicitante fóra do sorteo.
O interesado poderá comprobar a recepción da súa solicitude a partir do 2 de maio no Teléfono Xove 902 15 25 35 e na páxina web www.rix.org.
Artigo 5º.-Prazo.
O prazo de presentación de solicitudes iniciarase o día seguinte ao da publicación desta orde no Diario Oficial de Galicia e rematará o día 21 de abril de 2006.
Artigo 6º.-Adxudicación de prazas.
A adxudicación das prazas realizarase da seguinte forma:
1. Por adxudicación directa, no caso de que a demanda non supere o número de prazas dispoñibles.
2. Por sorteo, por medios informáticos, no suposto de que o número de solicitudes supere o número de prazas dispoñibles.
Neste caso, o sorteo realizarase, ante notario, o día 8 de maio de 2006, ás 12.00 horas, no salón
de actos número un, sito na planta baixa das dependencias da Consellería de Presidencia, Administracións Públicas e Xustiza en Santiago de Compostela.
Mediante este sorteo, cubriranse as prazas nas distintas actividades que especifica o anexo I desta orde. Cómpre destacar que se lle dará prioridade no sorteo a aqueles solicitantes que non obtiveron praza no sorteo das actividades do ano pasado.
Así mesmo, dará lugar a unha lista de espera para cada unha das actividades. Esta lista xerarase dunha forma aleatoria, mediante sistema informático, unha vez realizado o sorteo e colocando a cada participante unicamente nunha lista de espera para un campamento concreto, de entre os que solicitou entre as cinco opcións. O número de reservas en cada actividade será do 50% das prazas convocadas.
3. A Dirección Xeral de Xuventude e Solidariedade fará público o resultado do sorteo, incluídas as listas de espera, e confeccionará a correspondente lista de admitidos para cada quenda e actividade. A comunicación do resultado do sorteo para os participantes seleccionados levarase a cabo vía sms e correo electrónico ao número de teléfono e conta de correo especificados na solicitude, e a lista de admitidos será exposta a partir do día 9 de maio de 2006 na Dirección Xeral de Xuventude e Solidariedade, no rexistro xeral da Vicepresidencia da Igualdade e do Benestar, nos rexistros e servizos de Xuventude e Solidariedade das súas delegacións provinciais, no Centro de Información Administrativa e Atención ao Cidadán de Santiago de Compostela, no Teléfono Xove (902 15 25 35) e na páxina web www.rix.org.
Artigo 7º.-Documentación.
Os participantes seleccionados deberán presentar, desde o día seguinte ao da data de exposición das listas e ata o día 23 de maio de 2006, na Delegación Provincial da Vicepresidencia da Igualdade e do Benestar da provincia onde se vai desenvolver a actividade, ou na Dirección Xeral de Xuventude e Solidariedade, no caso das actividades pluriprovinciais (que se desenvolverán en dúas ou tres instalacións de diferentes provincias) ou actividades que se realicen fóra da Comunidade Autónoma de Galicia, a seguinte documentación:
-Xustificación de pagamento (impreso oficial).
-Fotocopia do DNI ou da folla correspondente do libro de familia.
-Fotocopia do documento de afiliación á Seguridade Social ou seguro médico privado.
-Cuestionario médico -sanitario (anexo III).
-Certificado médico de non padecer ningunha enfermidade ou discapacidade que lle impida participar na actividade con normalidade.
-Declaración responsable de que sabe nadar.
-Fotocopia compulsada do título de familia numerosa, de ser o caso.
-Fotocopia do Carné Xove ou Carné Máis, de ser o caso.
Artigo 8º.-Adxudicación de prazas ás listas de espera.
1. As vacantes que se produzan por non presentar a documentación, por presentala fóra do prazo establecido ou por renunciar á praza obtida no sorteo, seranlles ofrecidas desde o día 30 de maio aos solicitantes que figuran nas listas de espera correspondentes. No caso de que se produzan baixas, a Dirección Xeral de Xuventude e Solidariedade ou o Servizo de Xuventude correspondente contactarán, seguindo a orde de lista, cos suplentes mediante chamada telefónica. Realizaranse 3 chamadas entre as 9.00 e as 15.00 horas que quedarán rexistradas para a súa constancia. De non contactar co interesado, este será dado de baixa e procederase a chamar o seguinte na lista de espera. Unha vez recibida a comunicación e aceptada a praza ofrecida, deberán presentar a documentación sinalada no artigo 7º nun prazo de 48 horas.
2. No caso de non presentar a mencionada documentación no prazo indicado, a praza seralle ofertada ao seguinte da lista de espera.
Artigo 9º.-Adxudicación das prazas de resultas.
1. As prazas vacantes que non se cubrisen polos procedementos de adxudicación establecidos nos artigos 6º e 8º desta orde serán ofertadas a partir do día 12 de xuño. Estas prazas estarán expostas na páxina web www.rix.org.
Para estes efectos, poderá solicitar as prazas vacantes toda persoa que cumpra as limitacións de idade ás que se fai mención no artigo 3º desta orde.
2. Para solicitar as prazas de resultas, o interesado poderá efectuar a oportuna reserva de praza, no caso de que existan vacantes, por teléfono a través de calquera Servizo de Xuventude e Solidariedade das delegacións provinciais da Vicepresidencia da Igualdade e do Benestar ou da Dirección Xeral de Xuventude e Solidariedade.
Cada persoa só poderá facer a reserva, como máximo, de catro prazas para catro participantes.
A reserva de prazas poderase efectuar en horario de 9.00 a 14.00 horas, en días laborables agás os sábados.
3. Unha vez efectuada a reserva de praza, o interesado disporá dun prazo máximo de 48 horas para presentar o impreso que se indica no anexo II desta orde debidamente cuberto e a documentación relacionada no artigo 7º.
Esta documentación poderá presentala en calquera das oficinas anteriormente relacionadas. En caso contrario, perderá o dereito á praza reservada.
4. No anexo IV indícaranse os enderezos e teléfonos das oficinas administrativas a través das que se pode efectuar a oportuna reserva de praza, para os efectos do disposto neste artigo.
Artigo 10º.-Prezos.
1. Os prezos de aplicación para cada actividade e quenda aparecen detallados no anexo I desta orde,
de acordo co sinalado na Orde do 30 de decembro de 2005 (DOG nº 9, do 13 de xaneiro de 2006).
2. Os membros de familia que teñan o título de numerosa terán un desconto do 50% sobre os prezos que aparecen detallados no anexo I desta orde. Esta circunstancia debe ser acreditada coa presentación dunha fotocopia compulsada do título de familia numerosa vixente.
3. Os usuarios do Carné Xove ou do Carné Máis gozarán dun desconto do 25% sobre os prezos que aparecen detallados no anexo I desta orde. Esta circunstancia debe ser acreditada coa presentación dunha fotocopia do Carné Xove ou Máis, vixente.
4. Os descontos citados nos dous puntos anteriores en ningún caso serán acumulables.
Artigo 11º.-Devolucións de cotas.
1. Se unha vez obtida a praza e aboado o prezo correspondente o interesado non puidese asistir á actividade, só terá dereito á devolución deste no caso de que comunique a renuncia á praza por escrito e solicite a devolución da cantidade aboada polo menos vinte días antes do inicio da actividade, ou cando por causas non imputables ao interesado non se preste o servizo ou a Administración anule a actividade (Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, e Decreto lexislativo 172/1992, do 26 de xuño, polo que se ditan normas para a xestión da liquidación e recadación das taxas e prezos públicos da Comunidade Autónoma de Galicia).
2. Todas aquelas solicitudes de devolución de cota que non sexan presentadas, tal e como se reflicte no punto anterior, polo menos vinte días antes do inicio da actividade, serán denegadas independentemente da causa xustificativa que se alegue na respectiva solicitude de devolución de cota.
3. Para estes efectos os interesados dispoñen dun modelo normalizado de solicitude de devolución de cota de participación anexo a esta orde (anexo V), que tamén poderán solicitar na Dirección Xeral de Xuventude e Solidariedade e nos servizos de Xuventude das delegacións provinciais da Vicepresidencia da Igualdade e do Benestar.
4. A solicitude deberá dirixírselle ao delegado/a provincial da Vicepresidencia da Igualdade e do Benestar da provincia onde se vai desenvolver a actividade, ou ao director xeral de Xuventude e Solidariedade no caso das actividades que se desenvolvan en máis dunha provincia ou fóra da Comunidade Autónoma de Galicia, que serán os órganos encargados de resolver en cada caso.
Disposicións derradeiras
Primeira.-Facúltase o director xeral de Xuventude e Solidariedade para ditar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte da súa publicación no Diario Oficial de Galicia.
Santiago de Compostela, 24 de marzo de 2006.
Anxo Manuel Quintana González
Vicepresidente da Igualdade e do Benestar
ANEXO I
Campamentos de verán 2006
Instalación xuvenil
Actividade
Data
Idade
Importe praza
Nº código
Res. Xuv. Altamar
Res. Xuv. Florentino López
Alb. Xuv. Mariña Española
Rutas Coñece Galicia
02-16/8/2006
15-17
180 A
150001
Alb. Xuv. Gandarío
Camp. Xuv. Os Chacotes
Mar e natureza
1-15/7/2006
14-16
136 A
150003
Camp. Xuv. A Devesa
Camp. Xuv. Os Chacotes
Mar e natureza (4)
16-30/7/2006
13-15
136 A
150004
Alb. Xuv. Mariña Española (1)
A miña primeira aventura xogando co inglés
2-9/7/2006
9-10
85 A
150102
9-16/7/2006
9-10
85 A
150103
16-23/7/2006
9-10
85 A
150104
23-30/7/2006
9-10
85 A
150105
Deporte e recreación
16-23/8/2006
11-12
85 A
150106
Deporte e recreación (2)
24-31/8/2006
11-12
85 A
150107
Alb. Xuv. Gandarío (1)
Actividades no mar
1-15/7/2006
12-14
180 A
150201
Actividades no mar
16-30/7/2006
12-14
180 A
150203
Vela e táboa
16-30/7/2006
15-17
180 A
150202
Obradoiro de iniciación á investigación
1-15/8/2006
15-17
164 A
150212
Actividades no mar
1-15/8/2006
12-14
180 A
150204
Vela e táboa
1-15/8/2006
15-17
180 A
150205
Actividades no mar
17-31/8/2006
12-14
180 A
150206
Vela e táboa
17-31/8/2006
15-17
180 A
150207
En canoa pola ría de Ares e Betanzos
16-30/7/2006
15-17
164 A
150211
Camp. Xuv. Furelos
En bicicleta e a cabalo pola natureza
1-15/7/2006
13-14
161 A
150301
16-30/7/2006
15-17
161 A
150302
1-15/8/2006
13-14
161 A
150303
Camp. Xuv. Virxe de Loreto
Natureza xunto ao mar
1-15/7/2006
13-15
136 A
150401
17-31/7/2006
13-15
136 A
150403
1-15/8/2006
15-17
136 A
150402
17-31/8/2006
13-15
136 A
150406
Camp. Xuv. Espiñeira
Campamento de teatro
1-15/7/2006
11-12
131 A
150501
Campamento de teatro (2)
16-30/7/2006
11-12
131 A
150502
Alb. Xuv. Area
Actividades no mar: vela, táboa, esquí acuático, wake board e aula de
1-15/7/2006
14-15
180 A
270101
natureza mariña
17-31/7/2006
15-17
180 A
270102
1-15/8/2006
14-16
180 A
270103
17-31/8/2006
13-15
180 A
270104
Alb. Xuv. Benigno Quiroga (1)
A nosa aventura: iniciación aos deportes da vela e do piragüismo (5)
2-8/7/2006
9-11
85 A
270202
9-15/7/2006
9-11
85 A
270203
16-22/7/2006
9-11
85 A
270204
23-29/7/2006
9-11
85 A
270205
A miña primeira aventura xogando co inglés
30/7-5/8/2006
9-11
85 A
270206
6-12/8/2006
9-11
85 A
270207
Camp. Xuv. A Devesa
Multiaventura: medio natural, mar (2)
1-15/7/2006
15-17
136 A
270301
Mar e deporte (4)
2-8/7/2006
10-12
68 A
270302
9-15/7/2006
10-12
68 A
270303
Unha viaxe a través do tempo
16-23/7/2006
10-12
68 A
270304
Campamento Sente Galiza
6-13/8/2006
10-12
68 A
270305
Camp. Xuv. Os Chacotes
Aventura-T (2)
1-15/8/2006
14-16
136 A
270503
Res. Xuv. Eijo Garay
Campamento de teatro (2)
1-15/8/2006
15-17
164 A
270901
Camp. Xuv. P. de Xacinto
Aventura e deporte
1-15/7/2006
9-11
136 A
320101
16-30/7/2006
12-14
136 A
320102
Aventura e deporte (2)
1-15/8/2006
13-15
136 A
320103
Res. Colexio Pablo VI
Piragüismo
1-15/7/2006
12-13
180 A
320201
16-30/7/2006
14-15
180 A
320202
Alb. Escola Vilamarín (1)
Granxa agro-gandeira
1-15/7/2006
9-11
164 A
320301
16-30/7/2006
11-13
164 A
320302
1-15/8/2006
9-11
164 A
320303
Alb. Xuv. O Corgo
Piragüismo e remo
1-15/7/2006
14-15
180 A
320401
16-30/7/2006
12-13
180 A
320402
1-15/8/2006
14-15
180 A
320403
Instalación xuvenil
Actividade
Data
Idade
Importe praza
Nº código
Alb. Xuv. Os Biocos de San Xoán de Río (1)
Camp. tem. dos castrexos aos romanos
1-15/7/2006
11-13
164 A
320901
Camp. temático dos castrexos aos romanos (2)
16-30/7/2006
9-11
164 A
320902
Aventura, aire libre e medio natural
1-15/8/2006
13-15
164 A
320903
Alb. Xuv. Grixó
Multiaventura
16-25/7/2006
13-15
108 A
321001
27/7-5/8/2006
15-17
108 A
321002
Centro de Educación Ambiental Equal
Campamento temático de mímica: o corpo tamén fala
1-15/8/2006
9-12
164 A
321101
Galiza vista por un inglés
16-30/8/2006
13-15
164 A
321102
Alb. Xuv. As Sinas (1)
Actividades no mar: vela, dorna, táboa, piragüismo, kaiak-polo e aula
1-15/7/2006
13-15
180 A
360101
natureza mariña
16-30/7/2006
13-15
180 A
360102
1-15/8/2006
13-15
180 A
360103
17-31/8/2006
15-17
180 A
360104
Camp. Xuv. Pontemaril
A miña primeira aventura xogando co inglés
16-23/7/2006
9-10
68 A
360208
24-31/7/2006
9-10
68 A
360209
Aventura na natureza
1-15/7/2006
10-12
136 A
360201
Natureza fotográfica (6)
16-30/7/2006
12-14
136 A
360202
Aventura na natureza
1-8/8/2006
9-11
68 A
360203
9-16/8/2006
9-11
68 A
360204
Aventura na natureza (3)
17-31/8/2006
12-14
136 A
360207
Camp. Xuv. Illa de Ons
Aventura na illa
1-15/7/2006
11-13
131 A
360301
16-30/7/2006
10-12
131 A
360302
1-15/8/2006
12-13
131 A
360303
(1) Actividade complementaria: informática.
(2) Actividade complementaria: obradoiro de creación literaria.
(3) Actividade complementaria: piraguas.
(4) Actividade complementaria: clases de mar.
(5) Actividade complementaria: paseos a cabalo.
(6) Actividade complementaria: piraguas e fotografía.
Campamentos noutras comunidades autónomas. Ano 2006.
Campaña verán
Comunidade autónoma
Instalación xuvenil
Modalidade
Idade
Data
Prezo
Código
Álava
Isla de Zuatza
Náutica
12-13
11-20/7/2006
200 A
501402
Granxa Escola de Lapurreketa
Tempo libre-inglés
13-15
8-20/7/2006
200 A
501403
Aragón
Camp. Xuv. Canfranc
Multiaventura
14-17
2-16/7/2006
200 A
501306
Alb. Xuv. Ntra. Sra. del Pilar-Villanúa
Multiaventura
14-17
2-16/7/2006
215 A
501305
Alb. Xuv. Ntra. Sra. del Pilar-Villanúa
Multiaventura
14-17
2-16/8/2006
215 A
501303
Campamento Oza
Multiaventura
13-14
2-16/8/2006
200 A
501307
Cantabria
Camp. Loredo
Actividades náuticas
14-17
1-15/7/2006
200 A
500301
Alb. Xuv. Loredo e Alb. Xuv. Braña Vieja
Mar e montaña
14-17
17-31/7/2006
215 A
500302
Camp. Xuv. Picos de Europa
Montaña
13-15
17-31/7/2006
200 A
500303
Alb. Xuv. Gerardo Diego (Solórzano)
Multiaventura
13-15
2-16/8/2006
215 A
500306
Alb. Xuv. Tama
Alta montaña
15-17
2-16/8/2006
215 A
500307
Castilla-La Mancha
Alb. Xuv. Entrepeñas
Náutica e aventura
15-17
1-15/7/2006
215 A
500506
Camp. Xuv. Riópar
Multiaventura
15-17
1-15/7/2006
200 A
500507
Castilla y León
Camp. Pola de Gordón
Multiaventura
14-16
16-31/7/2006
200 A
500414
Complexo La Legoriza (Salamanca)
Multiaventura
15-17
1-15/7/2006
215 A
500411
Alb. Xuv. S. Martín de Castañeda (Sanabria)
Aventura e montañismo
15-17
16-30/7/2006
215 A
500409
Alb. Xuv. Navarredonda de Gredos
Multiaventura
15-17
16-30/7/2006
215 A
500401
Res. Xuv. Antonio Machado (Soria)
Medio natural
12-14
1-15/7/2006
215 A
500415
Murcia
Alb. Xuv. Calarreona
Mar e natureza
14-17
16-30/7/2006
215 A
500701
Club Náutico de Águilas
Náutica
14-17
215 A
500704
Navarra
Alb. Xuv. Murillo del Gállego
Rafting, hidrospeed e sendeirismo
14-17
11-20/7/2006
215 A
500810
La Rioja
Camp. Xuvenil Molino Viejo-Ezcaray
Multiaventura
13-14
2-16/7/2006
200 A
500901
Alb. Xuv. Hospital San José
Montaña, escalada
15-17
215 A
500902
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA